આપણા દેશમાં સ્ત્રીઓ કેટલી સલામત છે? આ એક સળગતો પ્રશ્ન છે. સ્ત્રી ઘર, બહાર, પડોશ, ટ્રેન અને બસમાં ક્યાંય સલામત નથી. દિલ્હી મૅરથૉન વખતે ગુલ પનાંગ નામની અભિનેત્રી મૅરથૉનમાં દોડી રહી હતી ત્યારે એક માણસ તેને અણછાજતો સ્પર્શ કરીને ભાગી ગયો ત્યારે ગુલે કહ્યું હતું કે ‘દિલ્હીમાં સ્ત્રીઓ માટે બહુ મુશ્કેલી છે, પણ હકીકત એ છે કે જે દેશમાં ઇન્દિરા ગાંધી, કલ્પના ચાવલા અને એવી ઘણી સ્ત્રીઓ થઈ છે ત્યાં આવું થઈ રહ્યું છે. વિશ્વના સૌથી મોટા લોકશાહી દેશમાં છેલ્લા દાયકામાં ૭,૦૦,૦૦૦ છોકરીઓ મિસિંગ છે અને છેલ્લી સદીમાં ૫૦,૦૦,૦૦૦.’